მარინე ჩიტაშვილი

მარინე ჩიტაშვილი — ქართველი მეცნიერი, ფსიქოლოგი, ივანე ჯავახიშვილის სახელობის თბილისის სახელმწიფო უნივერსიტეტის (თსუ) სოციალურ და პოლიტიკურ მეცნიერებათა ფაკულტეტის ფსიქოლოგიის მიმართულების სრული პროფესორი; ფსიქოლოგიის მეცნიერებათა დოქტორი (1999), ფსიქოლოგიის მეცნიერებათა კანდიდატი (1985); სოციალურ მეცნიერებათა ცენტრის ერთ-ერთი დამფუძნებელი და დირექტორი 2003-2013 წლებში.

ბიოგრაფია
თსუ დასრულების შემდეგ 1980-1990 წლებში მუშაობდა მეცნიერ-თანამშრომლად საქართველოს მეცნიერებათა აკადემიის დიმიტრი უზნაძის სახელობის ფსიქოლოგიის ინსტიტუტში სხვადასხვა თანამდებობებზე. 1990 წლიდან დღემდე მუშაობს თბილისის სახელმწიფო უნივერსიტეტში. 1990-1995 წლებში იყო რელიგიის ფსიქოლოგიის კვლევითი ჯგუფის ხელმძღვანელი თსუ რელიგიის შესწავლის ცენტრში.

1995 წლიდან დღემდე არის თსუ აკადემიური პერსონალი, 1999 წლიდან თსუ სრული პროფესორი.

2003-2005 წლებში ხელმძღვანელობდა ზოგადი ფსიქოლოგიის კათედრას. 2005 წლის მარტ-ივლისში იყო თსუ-ს სასწავლო დეპარტამენტის ხელმძღვანელი. არის 2 წიგნისა და 80-ზე მეტი სტატიის ავტორი. 2007 წელს იყო ფულბრაიტის მკვლევარი სტენფორდის უნივერსიტეტში. 2006 წელს — DAAD-ის მკვლევარი ლუდვიგ მაქსიმილიანის უნივერსიტეტში, მიუნხენში; აგრეთვე იყო ზაარლენდის უნივერსიტეტში მიწვეული მკვლევარი [2003; 2001]; 1995 წელს იყო მიწვეული მკვლევარი ლუნდის უნივერსიტეტში.

2011 წლიდან არის ვოლფსონის კოლეჯის მუდმივი მიწვეული მკვლევარი, კემბრიჯის უნივერსიტეტში, დიდ ბრიტანეთში.

2013 წლის სექტემბერში პროფესორი ჩიტაშვილი გადადგა თანამდებობიდან ივანე ჯავახიშვილის სახელობის თბილისის სახელმწიფო უნივერსიტეტის სტრატეგიული განვითარების დარგში ვიცე-რექტორის პოზიციაზე მისი კანდიდატურის დანიშვნასთან დაკავშირებით. 2014 წლიდან მარინე ჩიტაშვილი ხელმძღვანელობს შოთა რუსთაველის ეროვნულ სამეცნიერო ფონდს. მარინე ჩიტაშვილი კვლავაც თანამშრომლობს სოციალურ მეცნიერებათა ცენტრთან ასოცირებული მკვლევარი სახით განათლების და განვითარების პროგრამის ფარგლებში.

სქოლიო

კატეგორია:ქართველი ფსიქოლოგები
კატეგორია:დაბადებული 1958
კატეგორია:დაბადებული 7 მარტი
კატეგორია:თბილისის სახელმწიფო უნივერსიტეტი